b'\n_START_ARTICLE_\nOrtopedija\n_START_PARAGRAPH_\nOrtopedija (iz gr\xc5\xa1\xc4\x8dine \xe1\xbd\x80\xcf\x81\xcf\x91\xcf\x8c\xcf\x82 - raven in \xcf\x80\xce\xb1\xce\xb9\xce\xb4\xce\xb5\xcf\x8d\xce\xb5\xce\xb9\xce\xbd - otrok) je veja medicine, ki se ukvarja z boleznimi in po\xc5\xa1kodbami gibal, predvsem nepravilnosti v strukturi kosti in sklepov._NEWLINE_Zdravnik-specialist, ki deluje na tem podro\xc4\x8dju, se imenuje ortoped. Pri zdravljenju bolnikov ortopedi izbirajo med dvema tehnikama: konservativne (tehni\xc4\x8dna ortopedija) in kirur\xc5\xa1ke tehnike (ortopedska kirurgija)._NEWLINE_Za za\xc4\x8detnika sodobne ortopedije na Slovenskem veljata prof. dr. Bogdan Brecelj, dr. med in prof. dr. Franc Derganc, dr. med., ki sta delovala tudi kot vojna kirurga v saninetnem odseku NOVJ, v \xc4\x8dasu 2. svetovne vojne. Prof. dr. Brecelj velja tudi za glavnega soustanovitelja Ortopedske klinike v Ljubljani, URI So\xc4\x8da in Medicinske fakultete v Ljubljani._NEWLINE_V sloveniji delujeta dve specialisti\xc4\x8dni bolni\xc5\xa1nici s podro\xc4\x8dja ortopedije, in sicer Ortopedska klinika Ljubljana in Ortopedska bolni\xc5\xa1nica Valdoltra. V sklopu UKC Maribor deluje tudi oddelek za ortopedijo. V nekaterih lokalnih bolni\xc5\xa1nicah po sloveniji pa delujejo \xc5\xa1e ortopedski odseki v sklopu oddelkov za travmatologijo._NEWLINE_V zadjem \xc4\x8dasu se pojavlja tudi vedno ve\xc4\x8d zasebnih nadstandardnih ortopedskih ambulant in klinik, ki navadno nudijo izklju\xc4\x8dno samopla\xc4\x8dni\xc5\xa1ke storitve ortopedskega zdravljenja.'